laion/Wikipedia-Exotic huggingface dataset:
אגים איברהימי

אגים איברהימי (נולד ב-29 באוגוסט 1988) הוא כדורגלן עבר מקדוני ששיחק בעמדת הקיצוני. איברהימי נולד בטטובו להורים ממוצא אלבני. הוא התחיל את הקריירה שלו במחלקת הנוער של שקנדיה ובגיל 17 עלה לקבוצה הבוגרת. לאחר שהרשים במדי שקנדייה, עבר לרד בול זלצבורג. לאחר שנתיים בזלצבורג, איברהימי הצטרף לאולימפיה ליובליאנה ששיחקה באותה העת בליגה שנייה סלובנית, ועם 11 שערים ו-10 בישולים עלה עם המועדון חזרה לליגת העל הסלובנית. בקיץ 2010 איברהימי סיים את החוזה שלו באולימפיה וב-3 בספטמבר 2010 חתם לשלוש שנים עם באסקיסאירספור. ב-25 בספטמבר 2010 הוא ערך את הופעת הבכורה בהפסד קבוצתו 1-0. לאחר שלא התאקלם במועדון שוחרר בינואר 2011 וחתם בנפטה לנדאבה. ב-10 ביוני 2011 איברהימי חזר לסלובניה כאשר חתם לשלוש שנים במריבור. הוא ערך את הופעת הבכורה שלו במאריבור נגד F91 דודלאנג' במסגרת מוקדמות ליגת האלופות שבו הוא גם הבקיע את השער הראשון שלו. לאחר שמאריבור הפסידה למכבי חיפה סיבוב לאחר מכן ונפלה למוקדמות הליגה האירופית, איברהימי עזר למועדון לעלות לשלב הבתים של המפעל לאחר ניצחון על גלאזגו ריינג'רס. במאי 2012, איברהימי חידש את חוזה שלו במועדון עד למאי 2015, בסיום העונה זכה עם המועדון באליפות. בדצמבר 2012, הוא זכה בתואר הכדורגלן המקדוני של השנה. ב-31 באוגוסט 2013 איברהימי הושאל לקליארי. ב-2 במרץ 2014, איברהימי הבקיע את השער הראשון שלו בקליארי נגד אודינזה. בסיום העונה חזר למאריבור, והאריך את החוזה שלו במועדון עד מאי 2017. באוגוסט 2014 עזר לקבוצה להעלות לשלב הבתים של ליגת האלופות לראשונה משנת 1999. ב-15 ביוני 2016 חתם באסטנה מליגת העל הקזחית עד לסיום העונה. ב-1 באוקטובר 2020, איברהימי חתם בקוקסי מליגת העל האלבנית. ב-16 ביולי 2021, איברהימי חתם בדינמו טירנה. בצעירותו איברהימי היה חלק מהנבחרת הצעירה של מקדוניה הצפונית. ב-12 באוגוסט 2009 ערך את הופעת הבכורה שלו במדי הנבחרת הבוגרת. ב-12 באוקטובר 2012, הוא הבקיע את השער הראשון שלו בנבחרת בהפסד 2-1 לקרואטיה במסגרת מוקדמות מונדיאל 2014. כעבור שלושה ימים כבש את השער היחיד בניצחון נבחרתו 0-1 נגד סרביה. אגים איברהימי שולט ב-6 שפות. בשנת 2016, אחרי ששיחק מספר שנים בסלובניה הוא קיבל את אזרחותה. הוא בן דוד של כדורגלן אריאן אדמי. אולימפיה הליגה השנייה בסלובניה: 2008/2009 מאריבור אליפות סלובניה: 2011/2012, 2012/2013, 2014/2015 הגביע הסלובני: 2011/2012, 2012/2013 הסופר קאפ הסלובני: 2012, 2013, 2014 אישיים שחקן העונה בסלובניה: 2012/2013 נבחרת השנה בסלובניה: 2013 כדורגלן השנה במקדוניה הצפונית: 2013 מדיה וקבצים בנושא אגים איברהימי בוויקישיתוף אגים איברהימי, באתר Transfermarkt אגים איברהימי, באתר Soccerway אגים איברהימי, באתר WorldFootball.net אגים איברהימי, באתר National Football Teams אגים איברהימי, באתר FootballDatabase.eu
סטפן מביה

סטפן מביה (בצרפתית: Stéphane Mbia; נולד ב-20 במאי 1986 ביאונדה שבקמרון) הוא כדורגלן קמרוני המשחק בעמדת הקשר ההגנתי בקבוצת שאנגחאי שנחווה. לזכותו 70 הופעות במדי נבחרת קמרון. מביה מייצג את נבחרת קמרון מאז ההופעה הראשונה שלו בשנת 2005 ומאז כבש שלושה שערים עבור נבחרתו. הוא זומן לסגל הנבחרת באולימפיאדת בייג'ינג 2008, פעמיים בגביע אפריקה לאומות ופעמיים בגביע העולם בכדורגל. ב-26 באוגוסט 2014 מביה קיבל את סרט הקפטן. מביה ערך את הופעת הבכורה שלו בסטאד רן הצרפתית בעונת 2005-06, שם שיחק חמש שנים, מאזנו בקבוצה עומד על 109 הופעות ו-4 שערים. הקמרוני כבש את שער הבכורה שלו בליגת העל הצרפתית בנובמבר 2006 נגד האלופה המכהנת ליון. ב-14 ביולי 2009, מביה עבר למרסיי מסטאד רן עבור 10.4 מיליון £, במרסיי הוא שיחק תפקיד חיוני ועזר לקבוצתו לסיים את העונה כאלופת צרפת. בשנת 2012 סיים את דרכו במועדון עם 69 הופעות ו-5 שערים. ב-31 באוגוסט 2012, מביה חתם על חוזה של שנתיים במועדון הפרמייר ליג האנגלי קווינס פארק ריינג'רס, לאחר שהועבר ממרסיי עבור סכום שלא פורסם. ב-26 באוגוסט 2013, מביה הושאל לסביליה מליגת העל הספרדית. ב-1 בספטמבר מביה ערך את הופעת הבכורה שלו בסביליה וסיפק בישול לשער הראשון של קווין גמיארו במשחק שהסתיים בתוצאה 2-2 מול מאלגה. ב-27 באוקטובר, מביה בישל שני שערים לאיוואן רקיטיץ' וג'יירו סמפיארו בניצחון 2-1 על אוסאסונה. שערו הראשון בליגה הספרדית הגיע במשחק הדרבי מול ריאל בטיס ב-24 בנובמבר כאשר מביה נגח את השער השני של סביליה בניצחון 4–0. בעונת 2013/2014 הבקיע מביה את השער המכריע במשחק הגומלין של חצי גמר הליגה האירופית מול ולנסיה, ארבע דקות בתוך תוספת הזמן. הוא פתח בהרכב למשחק הגמר מול בנפיקה ליסבון, ולאחר שוויון 0-0 בתום ההארכה, כבש את הפנדל השני של קבוצתו בדו-קרב הפנדלים, שהסתיים בתוצאה 4-2 לסביליה. לאחר ההשאלה לסביליה, ב-31 באוגוסט 2014 מביה חתם במועדון הספרדי, וזכה עמו פעם נוספת בליגה האירופית, כאשר מביה פתח במשחק הגמר בו גברה קבוצתו 3-2 על דניפרו. ב-10 ביוני 2015 חתם בטרבזונספור. ב-29 בינואר 2016 חתם בחביי צ'יינה פורצ'ן הסינית. ב-18 באוגוסט 2018 חתם בטולוז. גביע האינטרטוטו (1): 2008 גביע הליגה הצרפתי (3): 2009-10, 2010-11, 2011-12 ליגת העל הצרפתית (1): 2009-10 גביע האלופות (צרפת) (2): 2010, 2011 הליגה האירופית (2): 2013-14, 2014-15 גביע אפריקה לאומות 2008: נבחרת התחרות מדיה וקבצים בנושא סטפן מביה בוויקישיתוף סטפן מביה, ברשת החברתית אקס (טוויטר) סטפן מביה, ברשת החברתית אינסטגרם סטפן מביה, באתר Transfermarkt סטפן מביה, באתר Soccerway סטפן מביה, באתר BDFutbol סטפן מביה, באתר WorldFootball.net סטפן מביה, באתר National Football Teams סטפן מביה, באתר FootballDatabase.eu סטפן מביה, באתר ESPN
מגווייר

מגווייר (באנגלית: Maguire) הוא שם פרטי, ושם משפחה אירי. האם התכוונתם ל... ג'רי מגווייר – סרט קולנוע אמריקאי מסוגת דרמה וקומדיה משנת 1996, שבוים על ידי קמרון קרואו טובי מגווייר – שחקן קולנוע ומפיק אמריקאי מייריד מגווייר – פעילה חברתית מצפון אירלנד, כלת פרס נובל לשלום לשנת 1976 הארי מגווייר – כדורגלן אנגלי ג'וזף מגווייר – אדמירל בצי ארצות הברית ואיש מודיעין מקגייוור
אליעזר ליפמן קאהן

רבי אליעזר ליפמן הכהן קאהן (תר"ג 1842 - תרצ"ז 1936) היה רבה של הקהילה היהודית האורתודוקסית הנפרדת בוויסבאדן ומייסדה. קאהן נולד בג' בתשרי (צום גדליה) שנת תר"ג (ספטמבר 1842) לרבי יצחק הכהן בזולצבורג שבמחוז באדן, ממשפחת הרב יצחק הכהן רבה של זולצבורג. הוא למד תחילה בישיבתו של רבי יוסף אלטמן בקרלסרוהה ובהמשך עבר לישיבת וירצבורג בראשותו של רבי יצחק דב במברגר. הוא היה גם תלמידם של רבי מנחם מנדל קרגוי בעל "גידולי טהרה" ורבי בנימין וולף המבורגר, ושל רבי עזריאל הילדסהיימר בברלין. קאהן נישא לבת דודו שרה (לבית דוקאס). בגיל 27 הגיע לכהן כרב בוויסבאדן ולייסד קהילה אורתודוקסית במקום, שהייתה הקהילה הראשונה שנוסדה בדרך הרב שמשון רפאל הירש בגרמניה. עם בואו הקים בית כנסת ובית ספר ושאר דברים הנצרכים לקהילה היהודית במקום. בשנת תר"ס (בערך) כתב את הקונטרס "תולדות קהלת עדת ישורון בויסאבדן". חידושי תורה שחידש יצאו לאור בשנת תשל"ז על ידי בצלאל יוסף קאהן.עוד מכתביו נמצאים במוזיאון של קרן "פולו לזרוס". נפטר בוויסבאדן בי"ב בחשון תרצ"ז (28 באוקטובר 1936) ונקבר שם. חתנו הוא הרב פינחס במברגר, רב בהמבורג. הרב בצלאל קהאן, רבי אליעזר ליפמן הכהן קאהן זצ"ל, ירושתנו, כרך ג', עמ' שע"ו-שפ"ד. שלמה במברגר, מזקנים אתבונן, תרגומים אודותיו מעיתונות גרמנית פגישת הרב אליעזר ליפמן קאהן עם הרב לוי יצחק שניאורסון באתר הספרייה הלאומית Paul Lazarus Stiftung, Rabbi Dr. Leo Kahn Bequest
גביע דייוויס 1900

אתגר הטניס הבינלאומי 1900 (באנגלית: 1900 International Lawn Tennis Challenge) הייתה תחרות טניס בינלאומית לקבוצות גברים שבהמשך קיבלה את השם "גביע דייוויס". הרעיון לתחרות בין קבוצות טניס התגבש במהלך שנת 1899 אצל טניסאים מאוניברסיטת הרווארד. תוך זמן קצר הרעיון קיבל תמיכה של איגודי הטניס האמריקאי והבריטי. דווייט דייוויס שהיה אחד מיוזמי הרעיון החליט על מתכונת התחרות וקנה על חשבונו את הגביע. בהתאם להחלטתו נבחרת כללה 3 גברים ותחרות כללה 5 משחקים: 4 משחקי גברים בודדים בימים הראשון והשלישי לתחרות ומשחק זוגות ביום השני. ^ - המשחק לא התקיים & - המשחק לא הסתיים בגלל גשם מדיה וקבצים בנושא גביע דייוויס 1900 בוויקישיתוף נתונים על התחרות פרטים על התחרות
חמזה יונס

חמזה יונס (ערבית: حمزة يونس; נולד ב-16 באפריל 1986) הוא כדורגלן תוניסאי המשחק בעמדת החלוץ. באוגוסט 2011, יונס חתם באטואל דו סאהל ל-3 שנים. בפברואר 2012, חתם בפטרולול פלוישט לאחר שהמעבר לאסטרה ג'יורג'יו לא צלח. בשנה הראשונה שלו במועדון הבקיע 12 שערים. עונה לאחר מכן זכה עם המועדון בגביע הרומני. ב-28 בינואר 2014 יונס חתם בבוטב פלובדיב הבולגרית לשלוש שנים תמורת תשלום שלא פורסם. ב-23 בפברואר ערך את הופעת הבכורה שלו במועדון נגד לודוגורץ ראזגרד בו הוא הבקיע פעמיים בתיקו 2-2. בחודש אוגוסט 2014 חתם בלודוגורץ ראזגרד. כעבור עונה אחת הושאל לטרקטור סאזי. בינואר 2016 הצטרף לקונקורדיה קיאז'נה, אך כעבור זמן קצר הצטרף לסקודה קסנתי. בקיץ 2017 יונס חתם בארזורומספור ובינואר חתם באל-אהלי. ב-20 ביולי 2018 יונס חתם באריס סלוניקי. ב-28 במאי 2014, יונס ערך את הופעת הבכורה שלו בנבחרת תוניסיה, בניצחון 0-1 נגד קוריאה הדרומית. הוא השתתף עם הנבחרת בגביע אפריקה לאומות 2015. ספקסיין גביע הנשיא התוניסאי: 2009 גביע הקונפדרציה האפריקאי: 2007, 2008 גביע צפון אפריקה למחזיקות: 2009 פטרולול פלוישט הגביע הרומני: 2012/2013 לודוגורץ ראזגרד הסופר קאפ הבולגרי: 2014 אליפות בולגריה: 2014/2015 חמזה יונס, באתר Transfermarkt חמזה יונס, באתר Soccerway חמזה יונס, באתר National Football Teams חמזה יונס, באתר FootballDatabase.eu
פרננדו לופס דוס סנטוס וארלה

פרננדו לופס דוס סנטוס וארלה (נולד ב-26 בנובמבר 1987) הוא כדורגלן מכף ורדה המשחק באלברקה ההליגה הפורטוגלית השנייה. וארלה התחיל את הקריירה שלו באשטוריל ששיחקה אז בליגה השנייה, כאשר העביר עונה אחת בריו מאיור על מנת שיצבור דקות משחק. בינואר 2009 עבר לטרופנסה. בקיץ 2011 עבר לפיירנסה. ב-28 בינואר 2012 הבקיע את שער זכות ושער עצמי בהפסד 1–2 נגד בנפיקה ליסבון. ב-29 במאי 2012, וארלה חתם לשלוש שנים בואסלוי. ב-3 בספטמבר 2013 חתם בסטיאווה בוקרשט, לשלוש שנים תמורת 1,250,000 אירו. ב-7 ביולי 2022 חזר לפורטוגל כאשר הצטרף לקאסה פיה מליגת העל הפורטוגלית. וארלה אמנם נולד בפורטוגל, אך העדיף לייצג את כף ורדה, הוא ערך את הופעת הבכורה שלו ב-2008. וארלה קיבל כרטיס אדום נגד גינאה המשוונית במסגרת מוקדמות מונדיאל 2014, אך שותף במשחק נגד תוניסיה אף על פי לא סיים את עונש ההשעיה שלו, ולכן הנבחרת יצאה מהטורניר. סטיאווה בוקרשט אליפות רומניה: 2013/2014, 2014/2015 הגביע הרומני: 2014/2015 מדיה וקבצים בנושא פרננדו לופס דוס סנטוס וארלה בוויקישיתוף פרננדו לופס דוס סנטוס וארלה, באתר Transfermarkt פרננדו לופס דוס סנטוס וארלה, באתר Soccerway פרננדו לופס דוס סנטוס וארלה, באתר WorldFootball.net פרננדו לופס דוס סנטוס וארלה, באתר National Football Teams פרננדו לופס דוס סנטוס וארלה, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
לורד פרקווד

לורד פרקווד (באנגלית: Lord Farquaad) הוא הנבל הראשי בסרט "שרק" של אולפני דרימוורקס משנת 2001, ובמחזמר המבוסס על הסרט. ערך מורחב – שרק לורד פרקווד הוא הנבל הראשון הנפגש עם שרק, שולט בשטחה של ממלכת דולוק, הלורד גירש את כל היצורים אל הביצה בה מתגורר שרק, בטענה כי הם מחריבים את עולמו המושלם, במטרה להשיב את חייו למסלולם הרגיל והשלו מחליט שרק לצאת אל בירת דולוק ולהפגש עם לורד פרקווד כדי שיסלק את היצורים שהגיעו לביתו, החמור הדריך את שרק אל עבר טירת הלורד, שם עמדה להתקיים תחרות בין אבירי הממלכה השונים. המנצח בתחרות יזכה לבצע משימה המעסיקה את הלורד פרקווד בימים אלו, מציאת הנסיכה פיונה. הלורד, רודן חסר-לב, אכזר ונמוך למדי, חפץ בכל לבו להפוך למלכה של דולוק. על פי ההוראות שקיבל מראי הקסמים של שלגייה, על מנת להפוך אותו למלך עליו להינשא לנסיכה. כפרודיה על תוכניות שידוכים טלוויזיוניות, מציג בפניו הראי את האפשרות לבחור בין סינדרלה, שלגייה והנסיכה פיונה, והלורד פרקוואד בוחר לבסוף באופציה השלישית, בהגיעו אל טירתו של הלורד, מתפרץ שרק במהירות לאולם החתונה בדיוק לפני שפיונה הספיקה לנשק את לורד פרקווד (במטרה להישאר יפהפייה) ואמר לה כי לורד פרקוודחפץ להתחתן איתה לא בשל אהבתו אליה אלא רק בשל רצונו למלוך. פיונה הפגועה נוזפת בו "מה אתה כבר מבין באהבה", אולם בסתר לבה היא מבינה משתיקתו כי הוא באמת אוהב אותה. פיונה מחליטה לחשוף בפניו ובפני הקהל כולו את סודה. לורד פרקווד נגעל ממראה אשתו, ומצווה להלשליך את זוג העוגים לכלא. בשומעו את שריקת העזרה של שרק, דונקי פרץ אל תוך האולם בעזרת הדרקונית אשר אכלה את הלורד ופלטה רק את כתרו. ערך מורחב – שרק 4-D בסרטון שרק 4-D, הדרקונית הוציאה אותו מבטנה וקברה אותו בבית קברות והוא מוצג כרוח רפאים. למרות זאת, הוא רצה שפיונה תתחתן איתו. כדי לעשות את זה, היא צריכה למות ולהפוך לרוח, ולורד פרקווד יהיה המלך של עולם המתים. בסופו של דבר הדרקונית פוצצה את רוחו באמצעות אש. ג'ון לית'גאו - באנגלית יהויכין פרידלנדר - בעברית לורד פרקווד במסד הנתונים הקולנועיים IMDb
Fais Que Ton Reve Soit Plus Long Que La Nuit (אלבום)

Fais que ton rêve soit plus long que la nuit הוא אלבום מוזיקה אלקטרונית מאת האמן והמוזיקאי ואנגליס. האלבום יצא בשנת 1972 בשפה הצרפתית. Fais que ton rêve soit plus long que la nuit הוא גם אלבום הסולו השני של ואנגליס. פירוש שם האלבום הוא: עשה, שחלומך יהיה ארוך יותר מאורכו של הלילה. האלבום מבוסס על מהומות הסטודנטים במאי 1968. Fais Que Ton Rêve Soit Plus Long Que La Nuit הוא קולאז' המשלב בין הקלטות אולפן לבין הקלטות שדה. יש בו הקלטות ודיאלוגים מרחובות העיר פריז בזמן אירועי מאי 1968, קטעי חדשות, שירי מחאה וסיסמאות, לצד מוזיקה שהוקלטה באולפן ההקלטות יורופה-סונור רקורדס. כל הקטעים הוקלטו על ידי ואנגליס כאשר הוא נתקע עם להקטו Aphrodite's Child בפריס בדרך מיוון ללונדון בה היו צריכים להגיע להקלטת האלבום Rain and Tear. המהדורה הראשונה יצאה בצרפת בלבד בשנת 1972, יצאה ב-1975 ביוון, ויצאה שוב בצרפת בשנת 1977 במהדורה רשמית אחת ומאז לא יצאה במשך כמעט שלושים שנה עד לשנת 2008, אז יצאה על גבי תקליטור, ביוון בלבד. מידע על האלבום Fais Que Ton Reve Soit Plus Long Que La Nuit באתר MusicBrainz מידע על האלבום Fais Que Ton Reve Soit Plus Long Que La Nuit באתר AllMusic האלבום Fais Que Ton Reve Soit Plus Long Que La Nuit באתר Discogs מילים לשירים ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
קוסמוס (סדרת טלוויזיה)

קוסמוס (באנגלית: Cosmos: A Personal Voyage, "קוסמוס: מסע אישי") היא סדרת טלוויזיה בת 13 חלקים בהגשת ועריכת קרל סייגן. הסדרה עוסקת בנושאים מדעיים, בין השאר במקור החיים ומקומנו ביקום. הסדרה שודרה ב-PBS בשנת 1980, והפכה לסדרה הנצפית ביותר של הרשת. הסדרה זכתה בפרס אמי ובפרס פיבודי. את הפסקול לסדרה הלחין המלחין היווני ואנגליס, דבר שהקנה לו פרסום ומודעות בינלאומית. הסדרה לוותה בספר בעל שם זהה, בן 13 פרקים המקבילים לפרקי הסדרה. הספר זכה בפרס הוגו עבור הספר הלא-בדיוני הטוב ביותר. הסדרה שודרה בישראל בטלוויזיה הלימודית בסוף 1984 וזכתה לפופולריות רבה, עקב כך שודרה שוב מיד בשידור חוזר לבקשת הצופים. לסדרה נוסף בשנת 1989 פרק נוסף, ובו משוחחים קרל סייגן וטד טרנר אודות ההתפתחויות המדעיות שאירעו אחר שידור הסדרה. סדרת המשך, קוסמוס: מסע לחלל, שודרה ב-2014. מדיה וקבצים בנושא קוסמוס בוויקישיתוף "קוסמוס", במסד הנתונים הקולנועיים IMDb (באנגלית) "קוסמוס", באתר Rotten Tomatoes (באנגלית) "קוסמוס", במסד הנתונים הקולנועיים KinoPoisk (ברוסית) דף הסדרה באתר CosmoLearning חנוך מרמרי, עוד הזדמנות לגלות את הקוסמוס, חדשות, 28 בדצמבר 1984 Cosmos E14: Ted Turner Interviews Dr. Sagan (En/Gr Subs), סרטון בערוץ "cosmosgrsubs", באתר יוטיוב (אורך: 44:29) מורן שריר, מסע מבוקר לתוך התקף חרדה, באתר הארץ, 31 במרץ 2014
וקס

האם התכוונתם ל... VAX – סדרת מחשבים שעווה – וקס בלעז אישים: אברהם מרדכי וקס – חזן ישראלי אודי וקס – ג'ודוקא ישראלי חיים אלעזר וקס – רב ופוסק מפורסם בפולין לוקה וקס – ציירת ופסלת ישראלית מרים יחיל-וקס – חוקרת תיאטרון וספרות ישראלית משה וקס – איש קולנוע יהודי-פולני שלמה וקס – איש צבא ואיש עסקים וקסמן
China (אלבום של ואנגליס)

China הוא אלבום מוזיקה אלקטרונית יוונית מאת המוזיקאי היווני ואנגליס. האלבום ראה אור בשנת 1979 על ידי אולפני נמו והופץ על ידי תקליטי RCA. האלבום עוסק באווירה סינית. שירי האלבום מנוגנים בסולמות סיניים, ולעיתים נשמעים גם צלילים "סיניים". כמו כן, גם שמות הרצועות קיבלו סגנון סיני. רצועות בולטות הן Chung Kuo, The Dragon, The Tao of Love ועוד רבות. מידע על האלבום China באתר MusicBrainz מידע על האלבום China באתר AllMusic האלבום China באתר Discogs האלבום China באתר ספוטיפיי VangelisLyrics, מילים לשירים ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
בנק חבר העמים של אוסטרליה

בנק חבר העמים של אוסטרליה (באנגלית: Commonwealth Bank; מכונה גם Commbank, מסחר ASX: CBA) הוא בנק אוסטרלי בינלאומי עם סניפים בניו זילנד, בפיג'י, ברחבי אסיה, בארצות הברית ובאנגליה. הבנק הוא החברה השנייה בגודלה הנסחרת (מאז 1991) ב ASX ‏(Australian Securities Exchange).הבנק, שנוסד ב-1911, הוא אחד מ"ארבעת הגדולים" יחד עם הבנקים "National Australia Bank", "ANZ" ו "Westpac". הוא נוסד על ידי ממשלת אוסטרליה והגיע להפרטה מלאה בשנת 1996. תהליך ההפרטה כלל שלושה שלבים של מכירת מניות לציבור - בהנפקה הראשונה כל מניה עמדה על שווי של 5.40$, בהליך מכירת נתח המניות השני ב-1993 השווי עמד על סכום של 9.50$ ובפעימה האחרונה ב-1996 השווי היה 10$. סה"כ התמורה משלושת השלבים הגיעה ל-7.8 מיליארד דולר. ביצועי שוק המניות לטווח הארוך של הבנק השתפרו ככל ששיעור הבעלות הממשלתית ירד, התשואות החריגות המצטברות של הבנק היו גבוהות ב-50% מאלו של יריביו ב-1999. מודל מיקור ה-IT בענן העביר את ה-CBA ל-IT לפי שיטת תשלום, צמצם את עלויות אספקת התשתית והתחזוקה ב-40%, וצמצם את זמן היציאה של יישומים חדשים לשוק במספר שבועות. פלטפורמת ה"ענן" הראשונה של CBA הייתה פלטפורמת רשת פנימית של אורקל. בספטמבר 2014 היה שווי הבנק 115.4 מיליארד דולר ורווחיו היו 7.7 מיליארד דולר. נכון לשנת 2022, הבנק נותן שירות למעל 16 מיליון לקוחות. ההכנסות משירותי בנקאות קמעונאיים עמדו על 4.929 מיליארד דולר, הכנסות מבנקאות לעסקים - 3.001 מיליארד דולר, בנקאות מוסדית ושווקים - 1.050 מיליארד דולר וההכנסות מניו זילנד - 1.265 מיליארד דולר. מדיה וקבצים בנושא בנק חבר העמים של אוסטרליה בוויקישיתוף אתר האינטרנט הרשמי של בנק חבר העמים של אוסטרליה (באנגלית אוסטרלית) בנק חבר העמים של אוסטרליה, ברשת החברתית פייסבוק בנק חבר העמים של אוסטרליה, ברשת החברתית אקס (טוויטר) בנק חבר העמים של אוסטרליה, ברשת החברתית אינסטגרם בנק חבר העמים של אוסטרליה, ברשת החברתית LinkedIn Banks in Australia, WallStreetMojo Best bank in Australia: Big 4 vs smaller banks, finder CBA Isaac Otchere, Janus Chan, Intra-industry effects of bank privatization: A clinical analysis of the privatization of the Commonwealth Bank of Australia, Journal of Banking & Finance 27, 2003-05, עמ' 949–975 doi: 10.1016/S0378-4266(02)00242-X Daniel Schlagwein, Alan Thorogood, Leslie P. Willcocks, How Commonwealth Bank of Australia Gained Benefits Using a StandardsBased, Multi-Provider Cloud Model, MIS Quarterly Executive פרופיל כלכלי של החברה באתר פורבס (באנגלית) Results - CommBank 2022 Annual report (PDF)
השפעות סביבתיות של תעופה

ההשפעות הסביבתיות של תעופה מתרחשות בעיקר ממנועי מטוסים (אנ') הפולטים רעש, חלקיקים וגזי חממה שתורמים לשינויי האקלים, התחממות עולמית וזיהום האוקיינוסים. בנוסף, קיימת טביעת רגל אקולוגית של שדות תעופה, תעשיית התעופה ותעשיות הנלוות אליה כמו תיירות, מסעדנות, ומלונאות. כמו כל הפעילות האנושית הכרוכות בבעירה, רוב הצורות של תעופה משחררות פחמן דו-חמצני (CO2) וגזי חממה אחרים לאטמוספירה של כדור הארץ, דבר התורם להאצת התחממות כדור הארץ ובמקרה של פחמן, זיהום והחמצת האוקיינוסים. חששות מפני אלה מודגשים בשל הנפח הנוכחי של תעופה מסחרית וקצב הצמיחה שלה. בשנת 2014 בעולם כ-8.3 מיליון אנשים טסו ביום, 3 מילארד מושבים בשנה, לעומת שניים בסך הכל בשנת 1999. בנוסף לגזי הפחמן שנפלטים על ידי רוב כלי הטיס בטיסה דרך שריפת דלקים, כגון מטוסי טורבינה (Jet –A) או מטוסי בוכנה (Avgas), תעשיית התעופה תורמת גם את פליטת גזי החממה מכלי רכב שדה התעופה הנעים על הקרקע ואלה המשמשים את הנוסעים והצוות לשדות תעופה, גם באמצעות שימוש בקרקע, באנרגיה ופליטות גזי חממה בבנייני שדה תעופה, הייצור של מטוסים והבנייה של תשתיות שדה התעופה. בעוד פליטת גזי חממה העיקרית מכלי טיס ממונעים בטיסה היא פחמן, פליטות אחרות עשויות לכלול תחמוצות חנקן וחנקן דו-חמצני, אדי מים, גופרית דו-חמצנית, פחמן חד-חמצני, פחמימנים נשרפים באופן חלקי, ורדיקלים כגון הידרוקסיל, תלוי בסוג של כלי הטיס. על מנת לאמוד את נפח פליטת גזי חממה האחרים שאינם פחמן דו-חמצני נהוג להשתמש בגורם ניפוח פליטות (EWFs) כלומר, גורם שבאמצעותו יש להכפיל את פליטות גזי החממה כדי לקבל פליטת פחמן שוות ערך להשפעה הסביבתית השלילית. התרומה של מטוסים בתעופה אזרחית לפליטות הפחמן העולמית נאמדה בכ-2%. עם זאת, במקרה של מטוסים בגובה רב אשר לעיתים קרובות טסים ליד או בסטרטוספרה, אפקט גובה רגיש שאינו פחמן עלול להגביר את ההשפעה הכוללת על שינוי האקלים מעשה ידי אדם באופן משמעותי. שינוי אקלים פחמן דו-חמצני גזי חממה טביעת רגל אקולוגית דלק ביולוגי מדיה וקבצים בנושא השפעות סביבתיות של תעופה בוויקישיתוף אסף אוני, ‏המראה שחורה: למה השבדים הפסיקו לטוס ומאיימים לסחוף אחריהם רבים באירופה, באתר גלובס, 7 ביוני 2019 Air travel, climate change, and green consumerism Commercial aviation industry environmental initiatives European Federation for Transport and Environment (T&E) 'Clearing the Air: The Myth and Reality of Aviation and Climate Change' Flight Emission Calculator MIT Laboratory for Aviation and the Environment Partnership for AiR Transportation Noise and Emissions Reduction Sustainable Aviation Enviro.aero. "What is the impact of flying?". International Civil Aviation Organization, Air Transport Bureau (ATB). "Aircraft Engine Emissions".
המרכז לטניס בישראל - אשקלון

המרכז לטניס בישראל - אשקלון, ע"ש מרג'ורי שרמן, הוא אחד מ-14 המרכזים ברחבי הארץ של המרכז לטניס בישראל. המרכז נוסד ב-1981 בסיוע תרומתה הנדיבה של משפחת שרמן מאנגליה ונתמך באופן מסורתי בידי יהודים-בריטים רבים, כחלק אינטגרלי מהשותפות בין אשקלון לבין יהדות בריטניה. המרכז משרת כיום מעל ל-2,000 ילדים, בני נוער ומבוגרים באמצעות תוכניות טניס, כושר ופעילויות למען הקהילה. טקס הפתיחה של המרכז, שנבנה במשך שמונה חודשים, התקיים באפריל 1982 בהשתתפות מאות אורחים, רובם מיהדות בריטניה. הבולטים שבהם שגם נאמו בטקס היו: חיים הרצוג, ראש עיריית אשקלון אלי דיין, איאן פרומן, פיטר קולינס ופרדי קריבין. גם הטניסאי שלמה גליקשטיין, שגדל באשקלון, נכח בטקס במהלכו נהנו האורחים מהופעות ראווה של הילדים, של התוכניות למען הקהילה ושל טניס בכיסאות גלגלים. במרכז 17 מגרשים, בהם אצטדיון ובו כ-500 מקומות ישיבה, חדר כושר, קיר אימון מקורה, מרחבים מוגנים (פעמוניות), מלתחות ושירותים, חניה וקפיטריה הכוללת מכירת ציוד טניס ושזירת מחבטים. המרכז מפעיל תוכניות טניס רבות לכל הגילאים: תוכנית לגני ילדים, תוכנית פיתוח מוטורי (גילאים 4-6), תוכנית מיני טניס (6-8), תוכניות טניס לגילאי 8-18, תוכנית תחרותית וחוגי טניס למבוגרים. המרכז מפעיל גם תוכניות למען הקהילה הממומנות בעיקר בזכות תרומות: תוכנית לילדים ומבוגרים בעלי צרכים מיוחדים, תוכנית לנערות בסיכון ותוכנית העצמה לילדים מהקהילה האתיופית. במהלך השנה מתקיימות במרכז תחרויות רבות לילדים, נוער ומבוגרים - בינלאומיות, ארציות, אזוריות ופנימיות. בחודשים אפריל-מאי ובנובמבר מתקיימות מדי שנה תחרויות בינלאומיות לבוגרים ולנוער בהשתתפות שחקנים מרחבי העולם ובחודש יולי מתקיימת משנות ה-80 המוקדמות התחרות הארצית המסורתית לנוער ע"ש משה גליקשטיין (אביו של שלמה גליקשטיין). הבוגר המפורסם ביותר של המרכז הוא רונן מורלי, אחד המאמנים הבולטים בטניס הישראלי ששימש כמאמן נבחרת הדייוויס של ישראל וגידל במהלך השנים אלופים רבים כמו הראל לוי, אנדי רם ויוני ארליך. בוגר נוסף הוא דימה לייפמן, שעלה מברית המועצות בגיל שש, החל מיד לשחק במרכז וכיום הוא משופטי הטניס הבכירים בארץ, שופט בתחרויות ברחבי העולם ומנהל מחלקת התחרויות של המרכז לטניס בישראל. המנהל הראשון של המרכז באשקלון היה מנשה מינס ואחריו היו דני גלי, בני שוורץ, רון קצב, משה וקנין (בוגו), יוסי מלכה ומשנת 2010 המנהל הוא שעיה אזר. במהלך מבצע צוק איתן בחודשים יולי-אוגוסט 2014 נאלץ המרכז לסגור את שעריו בשל החלטת פיקוד העורף ולכן ילדי המרכז, בעיקר בתוכנית התחרותית, לא יכלו לשחק טניס. בזכות העובדה שלמרכז לטניס בישראל יש 14 מרכזים ברחבי הארץ ובזכות תרומות מהארץ ומחו"ל, שולבו הילדים במחנות הקיץ ובתוכניות שפעלו במרכזים במרכז ובצפון הארץ, התארחו אצל משפחות מספר ימים או הגיעו לימי אימון מרוכזים. המרכז לטניס בישראל - אשקלון, באתר המרכז לטניס בישראל